Domstolens dom (Ottende Afdeling) af 2. maj 2019 –Kommissionen mod Kroatien (Affaldsdepotet i Biljane Donje)
(Sag C-250/18) (1)
»Traktatbrud – direktiv 2008/98/EF – affaldsbehandling – artikel 5, stk. 1 – fyldstof i form af sten, som ikke henhører under begrebet »biprodukt« – artikel 13 – medlemsstaternes pligt til at sikre beskyttelse af menneskers sundhed og miljøet – artikel 15, stk. 1 – pligt til at lade affaldet behandle af affaldsindehaveren eller af andre udpegede personer«
1.      Traktatbrudssøgsmål – bevis for traktatbruddet – Kommissionens bevisbyrde – formodninger – uanvendelighed – fremlæggelse af forhold, der godtgør traktatbruddet
(Europa-Parlamentets og Rådets direktiv 2008/98, art. 5, stk. 1)
(jf. præmis 33)
2.      Medlemsstater – forpligtelser – Kommissionens overvågningspligt – medlemsstaternes pligt – samarbejde ved undersøgelser vedrørende gennemførelse af direktiver – kontrol- og oplysningsforpligtelse
(Art. 4, stk. 3, TEU og art. 17, stk. 1, TEU)
(jf. præmis 34 og 35)
3.      Traktatbrudssøgsmål – Domstolens prøvelse af søgsmålsgrundlaget – relevante forhold – forholdene ved udløbet af den i den begrundede udtalelse fastsatte frist
(Art. 258 TEUF)
(jf. præmis 36)
4.      Miljø – affald – direktiv 2008/98 – begreb – stof, som man skiller sig af med – undtagelser – biprodukter – bedømmelseskriterier – bevis for en senere, sikker anvendelse efter udløbet af fristen i den begrundede udtalelse – foreligger ikke – undladelse
[Europa-Parlamentets og Rådets direktiv 2008/98, art. 3, nr. 1), og art. 5, stk. 1]
(jf. præmis 37-44 og domskonkl. 1)
5.      Miljø – affald – direktiv 2008/98 – medlemsstaternes forpligtelse til at sikre nyttiggørelse eller bortskaffelse af affald – forpligtelse til at nå et bestemt resultat – medlemsstaternes skønsbeføjelse vedrørende de foranstaltninger, der skal træffes – grænser – vedvarende situation, der ikke opfylder kravene, medfører en betydelig forringelse af miljøet – undladelse – affald, der ikke er giftigt eller farligt – ingen betydning
(Europa-Parlamentets og Rådets direktiv 2008/98, art. 13, stk. 1)
(jf. præmis 54-60 og 62-64 samt domskonkl. 1)
6.      Miljø – affald – direktiv 2008/98 – medlemsstaternes forpligtelse til at sikre nyttiggørelse eller bortskaffelse af affald – vedtagelse af bindende foranstaltninger, der sikrer, at affaldet behandles af affaldsproducenten eller affaldsindehaveren – foreligger ikke – eventuel vedtagelse af midlertidige foranstaltninger – foreligger ikke – vedvarende situation, der igennem en længere periode ikke opfylder kravene – undladelse
(Europa-Parlamentets og Rådets direktiv 2008/98, art. 4, art. 13 og art. 15, stk. 1)
(jf. præmis 67-71 og domskonkl. 1)
Konklusion
1)
Republikken Kroatien har tilsidesat sine forpligtelser i henhold til artikel 5, stk. 1, i Europa-Parlamentets og Rådets direktiv 2008/98/EF af 19. november 2008 om affald og om ophævelse af visse direktiver, idet den ikke har konstateret, at det fyldstof i form af sten, som er deponeret på affaldsdepotet i Biljane Donje (Kroatien), er affald og ikke et biprodukt, og at det skal behandles som affald.
2)
Republikken Kroatien har tilsidesat sine forpligtelser i henhold til artikel 13 i direktiv 2008/98, idet den ikke har truffet alle de nødvendige foranstaltninger med henblik på at sikre, at håndteringen af affald i Biljane Donje udføres uden at bringe menneskets sundhed i fare og uden at skade miljøet.
3)
Republikken Kroatien har tilsidesat sine forpligtelser i henhold til artikel 15, stk. 1, i direktiv 2008/98, idet den ikke har truffet de nødvendige foranstaltninger for at sikre, at indehaveren af det affald, der deponeres på affaldsdepotet i Biljane Donje, selv udfører affaldsbehandlingen eller foranstalter den foretaget af en forhandler, et anlæg eller en virksomhed, der udfører affaldsbehandling, eller overdraget til en privat eller offentlig affaldsindsamler.
4)
Republikken Kroatien betaler sagsomkostningerne.
1 –      EUT C 200 af 11.6.2018.